b'\n_START_ARTICLE_\nMailliste\n_START_PARAGRAPH_\nMailliste, eller mailing-liste engelsk: mailling list h\xc3\xb8rer til det digitale milj\xc3\xb8 - konkret er maillister en speciel e-mail-service._NEWLINE_Konceptet er generelt beskrevet et mail-system baseret p\xc3\xa5 en centralt lokaliseret liste over kontaktadresser, det vil sige mailadresser._NEWLINE_Funktionelt sender den enkelte bruger mail til maillisten, eksempelvis adresseret til public-html@lists.w3.org, og mailserveren sender s\xc3\xa5 brugerens mail videre til de der har tilmeldt sig denne mailliste._NEWLINE_Det danske ord postliste bliver nogen gange brugt med lignende betydning.\n_START_SECTION_\nHistorie\n_START_PARAGRAPH_\nMaillister har udviklet sig til at v\xc3\xa6re ret sofistikerede forums for gruppe-kommunikation og samarbejde;(..) - frit oversat efter Chandhok & Wenger (2001, Introduction)._NEWLINE_I en tidlig RFC beskrives nogle problematikker i datidens Arpanet. Her forekommer mailing-list som betegnelse for listen af modtagere i en e-mail (Crocker 1976)._NEWLINE_P\xc3\xa5 det tidspunkt svarede en mailliste s\xc3\xa5 nogenlunde til en m\xc3\xa6ngde adresser samlet i et adressekartotek i den personlige e-mail-klient.\n_START_SECTION_\nPraksis og teknik\n_START_PARAGRAPH_\nAlle har deres pr\xc3\xa6ferencer, fx rollespil, politik eller programmering - maillister er her blevet brugt til at samle tropperne (i overf\xc3\xb8rt betydning) og tilvejebringe en hurtig og teknisk effektiv kommunikationsform for gruppe-f\xc3\xa6llesskaber. Specielt karakteristisk er maillistens f\xc3\xa6lleshed: Alle sender til alle og alle modtager fra alle, om det s\xc3\xa5 er eksperten og novicen eller formanden og den frivillige._NEWLINE_Teknisk beskrevet findes maillisten p\xc3\xa5 en mailserver, hvor serverens MTA, ex. Courier konfigureres til at kunne formidle og arkivere en mailliste. Det er ogs\xc3\xa5 udbredt at pr\xc3\xa6sentere maillisten via http i et html-format, s\xc3\xa5 maillisten faktisk bliver til en hjemmeside der kan l\xc3\xa6ses med en browser._NEWLINE_Courier kan konfigureres til at producere maillister, men ogs\xc3\xa5 s\xc3\xa6rskilte program-distributioner s\xc3\xa5som Listserv, Mailman eller Majordomo kan tilvejebringe s\xc3\xa5dan en funktion._NEWLINE_Discourse, der er et forholdsvist nyt CMS-produkt omfatter ogs\xc3\xa5 en mailliste (discourse-faq)._NEWLINE_Som det fremg\xc3\xa5r af navnet er maillister baseret p\xc3\xa5 e-mails. I det perspektiv er tekst-formatet i teknisk overensstemmelse med RFC-822 eller RFC-2822 og med nogle definerende udvidelser, specielt i overenstemmelse med RFC-2369 (Neufeld 1998a)._NEWLINE_Som transport-mekanisme er maillister helt identisk med e-mails: I overensstemmelse med smtp-protokollen (RFC-5321) som en mailto: URL, eller for webmail via cgi som en almindelig http: URL. Det findes beskrevet ved eksempler hos (Neufeld 1998a)._NEWLINE_I mods\xc3\xa6tning til newsgroups er der ikke en skematiseret forventning om den enkelte mails levetid. Mailliste-arkiver er almindelige og pr\xc3\xa6senteres i html, se fx lists.w3.org/Archives/Public/public-html/._NEWLINE_Der findes b\xc3\xa5de danske og internationale service-udbydere af maillister. Derudover kan maillisten produceres ved hj\xc3\xa6lp fra konsulent-bureauer eller som et internt projekt._NEWLINE_Google Groups er en alment tilg\xc3\xa6ngelig mulighed for her og nu at oprette noget der minder om maillister (Brian 2012).'